Els Mossos d'Esquadra faran 950 controls amb la participació de 1.764 efectius, a partir d'avui i fins el dia 24 de juny, 205 d'aquests controls seran per detectar consums d'alcohol i drogues
El conseller d'Interior, Miquel Buch, acompanyat del director del director general de la Policia, Pere Ferrer, del director del Servei Català de Trànsit, Juli Gendrau, de la directora general de Protecció Civil, Isabel Ferrer, del director del Centre d'Atenció i Gestió de Trucades d'Urgència 112 Catalunya, Joan Delort, i del director general de Prevenció, Extinció d'Incendis i Salvaments, Manel Pardo, ha presentat aquest matí el dispositiu especial del Departament d'Interior per a la revetlla de Sant Joan.
El conseller ha iniciat la seva intervenció afirmant "celebrarem la revetlla però ho farem de forma diferent a com ho havíem fet els anys anteriors".
"A les mesures de seguretat i prevenció habituals pel que fa a la mobilitat, a evitar incendis, a la prevenció amb el foc i pirotècnia aquest any sumem les mesures de prevenció contra la Covid-19", ha insistit.
En aquesta línia, Buch ha demanat a "tots els catalans i catalanes que tinguin la guàrdia ben alta, volem una revetlla segura".
Els agents dels Mossos d'Esquadra s'encarregaran de la vigilància i regulació del trànsit, actuant en les incidències que hi pugui haver i que afectin a la mobilitat, prevenint accidents i infraccions mitjançant la seva presència continuada a la xarxa viària catalana.
S'establiran tant en les vies de màxima mobilitat, com en vies secundàries i allà on es preveu més circulació, un total de 950 controls amb la participació de 1764 efectius de trànsit:
En relació als controls de drogo-alcoholèmia previstos per la revetlla de Sant Joan (nit del 23 al 24 de juny) es realitzaran un total de 40 controls des de les 22:00 hores del dia 23 fins les 10:00 hores del dia 24 de juny, amb la participació de 248 efectius de trànsit
El SCT en col·laboració amb els Mossos d'Esquadra ha establert un dispositiu especial de trànsit des de es 15 hores del dimarts 23 fins a les 24h del dimecres 24 de juny amb motiu de la revetlla i la festivitat de Sant Joan.
Enguany, aquesta celebració cau en dimecres i per tant no implicarà una mobilitat tan elevada de sortida i retorn com si hagués coincidint amb un pont de diversos dies festius.
Quant a la mobilitat, la revetlla i festivitat de Sant Joan històricament sempre han comportat operacions especials importants amb un nombre de desplaçaments molt elevat des de l'àrea metropolitana de Barcelona i cap a la xarxa viària de les zones costaneres.
Enguany, i després d'uns mesos amb restriccions sobretot pel que fa la mobilitat d'oci, es preveu que que sortiran de la zona d'influència de la capital catalana prop de mig milió de vehicles, una xifra similar a l'any passat.
S'espera que les vies més conflictives siguin cap a localitats costaneres de la Costa Brava i Costa Daurada i que els problemes viaris es concentrin a l'AP-7, tant al seu tram nord (Mollet-La Roca, Sant Celoni i Maçanet) com al sud (Altafulla i Martorell) així com a la C-32 nord a Mataró.
També es preveuen retencions als accessos a Santa Cristina i a Platja d'Aro de la carretera GI-662.
Durant el dispositiu especial de trànsit per la revetlla i la festivitat de Sant Joan s'establiran mesures especials de circulació, ordenació i regulació per tal d'augmentar la capacitat viària i minimitzar possibles retencions.
(Podeu consultar els punts afectats de la xarxa viària en el dossier de premsa del dispositiu a l'apartat Informació relacionada a la dreta)
En aquesta línia i per tal de garantir al màxim la seguretat viària, el Servei Català de Trànsit activarà també els mitjans aeris (un helicòpter i un avió bimotor) amb sistemes de captació, gravació i transmissió d'imatges en temps real, en missions d'informació viària, vigilància del trànsit i seguiments de dispositius desplegats sobre el territori.
A més, diversos Equips Mòbils d'Informació Viària (EMIV) faran recorreguts per determinats eixos viaris, per tal d'informar i transmetre imatges en temps real al Centre d'Informació Viària de Catalunya (CIVICAT).
A peu de carretera s'activaran campanyes informatives i de l'estat de la xarxa viària en els panells de missatge variable (PMV) ubicats a les diferents carreteres.
La revetlla de Sant Joan s'adapta enguany a la situació actual d'emergència sanitària per la COVID-19